2004R2092 — ET — 01.01.2013 — 005.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:





Parandatud:









▼B

KOMISJONI MÄÄRUS (EÜ) nr 2092/2004,

8. detsember 2004,

millega kehtestatakse üksikasjalikud eeskirjad Šveitsist pärineva kuivatatud kondita veiseliha imporditariifikvoodi rakendamiseks







Artikkel 1

1. ►M1 Käesolevaga avatakse CN-koodi ex 0210 20 90 alla kuuluva Šveitsist pärineva kuivatatud kondita veiseliha ühenduse tollivaba imporditariifikvoot 1 200 tonni ulatuses aastas ajavahemikuks 1. jaanuarist kuni 31. detsembrini (edaspidi “kvoot”). ◄

Kvoodi järjekorranumber on 09.4202.

2. Lõikes 1 osutatud toodete suhtes kohaldatavad päritolureeglid on sellised, nagu on sätestatud Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe artiklis 4.

3. Käesoleva määruse tähenduses on “kuivatatud kondita veiseliha” vähemalt 18 kuu vanuste veiste reieliha lõigud, nähtava lihasisese rasvata (3–7 %), pH 5,4–6,0; soolatud, maitsestatud, pressitud, kuivatatud üksnes puhtas kuivas õhus ning pinnale on moodustunud väärishallitus (mikroseente kirme). Valmistoote kuivainesisaldus on 41–53 %.

Artikkel 2

1. Artikli 1 lõikes 1 sätestatud koguste importimiseks tuleb enne vabasse ringlusse lubamist esitada impordilitsents.

2. Pädevale asutusele esitatakse vastavalt artiklile 3 koostatud autentsussertifikaadi originaal ja selle koopia koos sertifikaadiga seotud esimese impordilitsentsi taotlusega.

▼M1 —————

▼B

3. Autentsussertifikaati võib sertifikaadil näidatud koguste piires kasutada mitme impordilitsentsi väljastamiseks. Kui sertifikaadiga seoses väljastatakse rohkem kui üks litsents, teeb pädev asutus autentsussertifikaadile märke kasutatud koguse kohta.

4. Pädevad asutused võivad väljastada impordilitsentse üksnes pärast veendumist, et kogu autentsussertifikaadil esitatud informatsioon vastab igal nädalal komisjonilt saadud asjakohasele teabele. Litsentsid väljastatakse viivitamata pärast seda.

Siiski võivad pädevad asutused erandkorras ja nõuetekohaselt põhjendatud taotluse esitamisel väljastada impordilitsentsid asjakohaste autentsussertifikaatide alusel enne komisjonilt teabe saamist. Sellistel juhtudel vastab impordilitsentside tagatise suurus ühise tollitariifistiku alusel määratud täielikule tollimaksule. Pärast sertifikaati puudutava teabe saamist asendavad liikmesriigid selle tagatise määruse (EÜ) nr 1445/1995 artiklis 4 nimetatud tagatisega.

5. Litsentsitaotluste ja litsentside lahtrisse 20 tehakse üks I lisas loetletud märgetest.

Artikkel 3

1. Artiklis 2 osutatud autentsussertifikaadid koostatakse ühe originaali ja kahe koopiana, mis on trükitud ja täidetud ühes Euroopa Ühenduse ametlikus keeles vastavalt II lisas toodud näidisele. Sertifikaat võib olla trükitud ja täidetud ka eksportiva riigi ametlikus keeles või ühes ametlikest keeltest.

Selle liikmesriigi pädevad asutused, kus impordilitsentsi taotlus esitatakse, võivad nõuda sertifikaadi tõlke esitamist.

2. Sertifikaadi vormi mõõtmed on 210 × 297 mm. Kasutatava paberi kaal on vähemalt 40g/m2. Originaal on valge, esimene koopia roosa ja teine koopia kollane.

3. Sertifikaadi originaali ja selle koopiad võib täita masinakirjas või käsitsi. Viimasel juhul tuleb need täita musta tindi ja trükitähtedega.

4. Igal sertifikaadil on eraldi järjekorranumber, millele järgneb väljastava riigi nimi.

Koopiatel on sama järjekorranumber ja nimi kui originaalil.

5. Artikli 1 lõikes 3 sätestatud kuivatatud kondita veiseliha määratlus märgitakse selgelt sertifikaadile.

6. Sertifikaadid kehtivad üksnes juhul, kui need on nõuetekohaselt kinnitanud III lisas nimetatud väljastav asutus.

Sertifikaadid loetakse nõuetekohaselt kinnitatuks, kui neil on näidatud väljastamise kuupäev ja koht ning kui neil on väljastava asutuse tempel ning allakirjutamiseks volitatud isiku(te) allkiri.

Artikkel 4

1. III lisas loetletud väljastavad asutused:

a) on asjaomase eksportiva riigi poolt väljastava asutusena tunnustatud;

b) kohustuvad kontrollima sertifikaatide kandeid;

c) kohustuvad edastama komisjonile vähemalt kord nädalas informatsiooni, mis võimaldab kontrollida autentsussertifikaatide kandeid, eelkõige sertifikaadi numbrit, eksportijat, kaubasaajat, sihtriiki, toote nimetust, netomassi ja allkirjastamise kuupäeva.

2. Komisjon võib uuesti läbi vaadata III lisas toodud loetelu, kui käesoleva artikli lõike 1 punktis a osutatud tingimust enam ei täideta või kui väljastav asutus ei suuda täita endale võetud kohustusi.

▼M1

Artikkel 5

Autentsussertifikaadid ja impordilitsentsid kehtivad kolm kuud alates nende väljastamise kuupäevadest.

▼M3

Artikkel 6

Kui käesolevas määruses ei ole sätestatud teisiti, kohaldatakse komisjoni määrust (EÜ) nr 376/2008, ( 8 ) komisjoni määruse (EÜ) nr 1301/2006 ( 9 ) III peatükki ja komisjoni määrust (EÜ) nr 382/2008. ( 10 )

▼B

Artikkel 7

Eksportijariikide asutused edastavad komisjonile nende riikide väljastavate asutuste poolt kasutatavate templijäljendite näidised ning autentsussertifikaatidele allakirjutamiseks volitatud isikute nimed ja allkirjad. Hilisematest templite või nimede muudatustest teavitatakse komisjoni samuti võimalikult kiiresti. Komisjon edastab selle teabe liikmesriikide pädevatele asutustele.

▼M3

Artikkel 7a

1. Erandina määruse (EÜ) nr 1301/2006 artikli 11 lõike 1 teisest lõigust teatavad liikmesriigid komisjonile

a) hiljemalt 28. veebruariks pärast iga imporditariifikvoodi kehtivusaja lõppu tootekogused, mille kohta eelmise imporditariifikvoodi kehtivusajal on väljastatud impordilitsentsid, sealhulgas selliste koguste puudumise;

b) hiljemalt 30. aprilliks pärast iga imporditariifikvoodi kehtivusaja lõppu tootekogused, mille kohta välja antud impordilitsentsi ei kasutatud või kasutati osaliselt, sealhulgas selliste koguste puudumise; kasutamata jäänud koguste saamiseks leitakse impordilitsentside tagaküljele märgitud koguste ja nende koguste vahe, mille jaoks litsentsid olid välja antud.

▼M5

2. Liikmesriigid teatavad komisjonile üksikasjalikud andmed tootekoguste kohta, mis on lastud vabasse ringlusse kooskõlas määruse (EÜ) nr 1301/2006 artikliga 4.

3. Lõikes 1 osutatud teave esitatakse kooskõlas komisjoni määrusega (EÜ) nr 792/2009 ( 11 ), kasutades määruse (EÜ) nr 382/2008 V lisas esitatud tootekategooriaid.

▼B

Artikkel 8

Määrus (EÜ) nr 2424/1999 tunnistatakse kehtetuks.

Artikkel 9

Käesolev määrus jõustub seitsmendal päeval pärast selle avaldamist Euroopa Liidu Teatajas.

Määrust kohaldatakse alates 1. jaanuarist 2005.

Käesolev määrus on tervikuna siduv ning vahetult kohaldatav kõikides liikmesriikides.

▼C1









I LISA

Artikli 2 lõikes 5 osutatud märked

Bulgaaria keeles : Сушено обезкостено говеждо или телешко месо — Регламент (ЕО) № 2092/2004

Hispaania keeles : Carne de vacuno seca deshuesada — Reglamento (CE) no 2092/2004

Tšehhi keeles : Vykostěné sušené hovězí maso — nařízení (ES) č. 2092/2004

Taani keeles : Tørret udbenet oksekød — forordning (EF) nr. 2092/2004

Saksa keeles : Εntbeintes, getrocknetes Rindfleisch — Verordnung (EG) Nr. 2092/2004

Eesti keeles : Kuivatatud kondita veiseliha — määrus (EÜ) nr 2092/2004

Kreeka keeles : Αποξηραμένο βόειο κρέας χωρίς κόκαλα — Κανονισμός (ΕΚ) αριθ. 2092/2004

Inglise keeles : Dried boneless beef — Regulation (EC) No 2092/2004

Prantsuse keeles : Viande bovine séchée désossée — règlement (CE) no 2092/2004

Itaalia keeles : Carni bovine disossate ed essiccate — regolamento (CE) n. 2092/2004

Läti keeles : Žāvēta atkaulota liellopu gaļa — Regula (EK) Nr. 2092/2004

Leedu keeles : Džiovinta iškaulinėta jautiena — Reglamentas (EB) Nr. 2092/2004

Ungari keeles : Szárított kicsontozott marhahús – 2092/2004/EK rendelet

Malta keeles : Ċanga mniexfa mingħajr għadam — Regolament (KE) Nru 2092/2004

Hollandi keeles : Gedroogd rundvlees zonder been — Verordening (EG) nr. 2092/2004

Poola keeles : Suszona wołowina bez kości — Rozporządzenie (WE) nr 2092/2004

Portugali keeles : Carne de bovino seca desossada — Regulamento (CE) n.o 2092/2004

Rumeenia keeles : Carne de vită dezosată uscată — Regulamentul (CE) nr. 2092/2004

Slovaki keeles : Sušené vykostené hovädzie mäso — nariadenie (ES) č. 2092/2004

Sloveeni keeles : Posušeno goveje meso brez kosti — Uredba (ES) št. 2092/2004

Soome keeles : Kuivattua luutonta naudanlihaa — asetus (EY) N:o 2092/2004

Rootsi keeles : Τorkat benfritt nötkött — förordning (EG) nr 2092/2004

▼B









II LISA

▼M4









III LISA

Loetelu ekspordiriikide asutustest, kes on volitatud välja andma autentsussertifikaate

ŠVEITS

— Office fédéral de l'agriculture/Bundesamt für Landwirtschaft/Ufficio federale dell'agricoltura.

▼M5 —————